Kažimír, Peter, podpredseda vlády a minister financií SR (2014-10-22):
Ďakujem, naozaj máme niekoľko dní pred sebou, lebo ako sa hovorí v jednom českom filme, „budu tady s vami bydlet“ vzhľadom na témy, ktoré tu mám, asi deväť tuším zákonov. Ale to je tak vážna agenda a dobre sa o nej hovorí aj z jednej, aj z druhej strany, že musím zareagovať. Možno si pamätáte iniciatívu exekutívy z roku 2009, bol to proste zatiaľ len vtedy koncept vypracovaný vtedy na ministerstve financií Vladimírom Dvořáčkom, ktorý bol vtedy šéfom sekcie finančného trhu, teraz je šéfom dohľadu Národnej banky Slovenska. Už vtedy bol postavený koncept ochrany spotrebiteľa, na iných ale princípoch bol postavený, v podstate mimo exekutívy na báze spojenia spotrebiteľských združení a ŠOI-ky, Národnej banky, taký proste naozaj veľký, veľký orgán, nie lacný orgán, potom po zmene vlád sa akosi s touto témou nejak veľmi, veľmi nepohlo. Aj nám trvalo ďalšie 2 roky, to teda proste priznať, než prišli s úplne konkrétnymi návrhmi. A ak hovoríme o tom, že centrálnu banku urobíme zodpovednou za ochranu spotrebiteľa, tak ja na jednej strane pripúšťam obavy alebo také, také, takú, to je veľmi zaujímavé ako pani Mezenská, ja sa snažím jej odpovedať, samozrejme, ale asi nemám možnosť. (Reakcia z pléna.) Dobre, tak nebude. (Povedané so smiechom.) Tak odpoviem pánovi (povedané so smiechom), odpoviem pánovi Hlinovi, toto už nebolo na kamerách, priatelia, snažil som sa odpovedať pani poslankyni Mezenskej, ale tá má iné povinnosti. Takže odpoviem pánovi Hlinovi, ktorý tu je a bude s nami. Ešte dlho. Chcem povedať to, že vy máte, mnohí ľudia, talent, proste vec, ktorá evidentne ide správnym smerom z pohľadu toho, že sa veci hýbu, obrýzgať, pookiadzať, pobúchať po nej, poťahať ju proste za vlasy, pospomínať tu proste cez rímske pamiatky smerákov a proste mnoho, proste takí, proste ako veľa, až ešte už sme po raňajkách, nebudem to tu proste zhoršovať niekomu, ale, ale je to proste, to je zlé z toho pohľadu, lebo to veľmi demotivuje. No určite si viete predstaviť, že z hľadiska toho, čo exekutíva a môže a má a musí, proste to sú veľké rozdiely a niekedy naozaj niečo nemusíte robiť. A keď to urobíte, a napriek tomu proste sem prídete a dostanete ako buchnáty z jednej, z druhej strany, tak potom si poviete, že to nemá možno význam. Odpovedal by som aj pani Mezenskej z tohto pohľadu, že ja mám sám isté obavy a pochybnosti, ako sa centrálna banka zmocní tejto úlohy z toho pohľadu, že historicky centrálne banky na Slovensku, ale aj v Európe, aj vo svete primárne zodpovedajú za finančnú stabilitu. Oni v podstate, ich záujmom a zodpovedajú za to, aby banky boli tučné, bezpečné, aby mali kapitálové vankúše, aby peniaze sporiteľov zase boli v bezpečí. To proste treba tiež pripúšťať, že to je, to je jedna strana mince, a celé roky sa v tejto krajine centrálna banka veľmi úspešne starala o to, aby peniaze našich sporiteľov, lebo to je kľúčové, boli v bezpečí. Na to, aby boli v bezpečí, tie banky musia vykazovať nejaký zisk, nejakú, nejakú, proste musia mať aktívne a pasívne operácie vyrovnané a musia sa správať slušne a podľa regulí. Vieme, ale že žijeme v prostredí, kde je totálna asymetria, totálna asymetria tých, ktorí poskytujú služby, tovary, prachy (povedané so smiechom) z tohto pohľadu, a tých, ktorí ich potrebujú. Ono je daná historicky, generačne, mentálne a mnohými proste rôznymi danosťami, ale aj tým, že sem sa naozaj, sa štát tejto veci vedomo-nevedomo nevenoval. A v prípade, ak dávame tú celkovú úlohu, ona ja naozaj neľahká, je to, je to taká, taký danajský dar, ktorú dávame centrálnej banke. Na konci dňa, na konci dňa to bude, pani poslankyňa Mezenská, len o ľuďoch, to všetko je len o ľuďoch. Je to presne o tých ľuďoch, ktorí tam budú, a podľa regulí a pravidiel, ktoré, všetci asi sa dohodneme, že sú z hľadiska nášho videnia veci optimálne alebo skoro optimálne, a na konci dňa to budú ľudia. Budú to tí, tí z povoľovacieho odboru, tí, ktorí budú robiť licenčné konanie, tí, ktorí budú chodiť na kontroly, a sú tu ináč aj nové, nové spôsoby kontroly a to je, bola vlastne vaša otázka na mňa. Sú tu úplne nové inštitúty kontroly, bločkové konanie, rozkazné konanie, tzv. mystery shopping, to je to, čo urobili priatelia pána Hlinu, to znamená, že sa niekto obliekol do montérok a išiel si požičať, to je mystery shopping. To znamená, tak takéto niečo budú môcť robiť pracovníci toho dohľadu, tej dohľadovej časti a inšpekčnej činnosti v oblasti Národnej banky Slovenska. Čiže pochybnosti tu sú, ale, ale sú priateľsky, myslím si, že mali by byť priateľsky vyslovené, alebo každý, každý má dostať šancu, a tak jak sa hovorí pri záchranných mechanizmoch a teraz povedzme pri úlohách Európskej centrálnej banky, keď robí vlastne, ECB je aj menovým orgánom a aj dohliadacím orgánom a celé mesiace sa tu riešil tzv. firewall, taká tá nepriepustná stena medzi tým, že sa nemôžu tie dva záujmy spájať. Tak to isté bude platiť pre našu centrálnu banku v oblasti jej úloh ako orgánu, ktorý dohliada ako keby strojárska firma Európskej centrálnej banky z Frankfurtu na finančnú stabilitu, a tá druhá časť cez, cez naozaj nepriepustné sklo bude musieť, bude musieť sa plne venovať a v celom štáte bude kľúčovo zodpovedná za ochranu spotrebiteľa. Za ochranu spotrebiteľa z toho, že my sme nejaké veci urobili, uvedomte si a poviem vám to z vlastnej skúsenosti, ešte pred dvomi rokmi nevedel občan, kam sa má vlastne sťažovať. On sa sťažoval, písal na ministerstvo financií, na centrálnu banku, na ŠOI-ku, do Markízy, pánovi poslancovi Hlinovi – a nič, proste žiadny výsledok. My sme všetko, my sme odpísali centrálnej banke, centrálna banka ŠOI-ke atď. a prípad sa proste vytratil. Zaviedli sme jedno miesto, kde sa ľudia sťažujú, centrálna banka. To už sa deje, hej, tam sa zbierajú všetky, všetky informácie už aj dnes. Ide licencovanie. To licencovanie je kľúčový nástroj aj voči vašim obľúbencom, a tak buď prejdú, alebo neprejdú. Ale pripusťme, my nemôžeme dopredu hovoriť súdy, že kto má a kto nemá prejsť. Ja to hovoriť určite nemôžem, vy to môžete o tom písať, hovoriť, ale na konci dňa za to licenčné konanie niekto zodpovedá a sú proste nastavené nejaké podmienky z hľadiska, z hľadiska personálnych predpokladov, finančných predpokladov, z hľadiska organizácie práce, ale pravdou je, že, že firmy, ktoré sa dodnes a desiatky rokov sa tu vlastne zaoberali požičiavaním peňazí, sa musia posunúť na úplne iné poschodie z pohľadu kvality poskytovania služieb a plnenia podmienok, pretože sa hýbu v oblasti finančných služieb. A ak pán poslanec hovorí napr. aj o tom prípade toho človeka, ktorý dostal takú ponuku od konkrétnej firmy, tak vždy má možnosť aj dnes sa okamžite obrátiť na políciu, na Národnú banku Slovenska, na súd s tým, že bude musieť s ním podpísaná zmluva. Hej, hej, lebo nejaké testovanie je testovanie, ale musí byť čin, čin dokonalý. V každom prípade prosím vás o to, aby v tom procese sme všetci centrálnej banke skôr držali palce, ako im proste od začiatku nedôverovali, a na druhej strane si centrálna banka aj po vašich vyjadreniach a po vyjadreniach nás všetkých musí uvedomovať, že bude pod obrovským tlakom a kontrolou a túto, túto úlohu bude musieť zvládnuť, aj keď to bude musieť byť samoučiaci mechanizmus. A je absolútne jasné, že s touto témou nekončíme, a že to je proste téma nekonečná, je to nekonečná téma a púšťania alebo snahy o väčšiu rovnováhu medzi, medzi občanom, medzi klientom a tým, ktorý, ktorý poskytuje služby na finančných trhoch. Ďakujem.